# Etiske retningslinjer for Avdeling for kontrakt og regelverk (AKR)

## Generelle regler

Direktoratet for forvaltning og økonomi (DFØ) følger [etiske retningslinjer for statstjenesten](https://www.regjeringen.no/contentassets/6febadef60054700aadd61535e979198/no/pdfs/etiske_retningslinjer_rev_2017.pdf). Utover disse er det flere kilder til regler for ansatte i staten og DFØ. Lenker til et utvalg av disse finnes nederst i dette dokumentet.

## Presiseringer for AKR

## Virkeområde

Etiske retningslinjer for AKR gjelder alle som deltar i Statens innkjøpssenter sine prosesser gjennom samtlige faser av en anskaffelse, herunder forberedelse, gjennomføring av konkurranse og avtaleoppfølging av fellesavtalene.

Ved tvil om hvordan retningslinjene skal forstås, skal medarbeider kontakte sin nærmeste leder.

## Lover, forskrifter og bestemmelser

Alle skal gjøre seg kjent med og etterleve de bestemmelser som regulerer prosessene for innkjøp, herunder lov og forskrift om offentlige anskaffelser, forvaltningsloven, etiske retningslinjer for staten, statens reiseregulativ, samt interne prosedyrer for saksbehandling og roller og ansvar - HUKI.

## Integritet og tillit

Alle skal opptre med høy integritet og inngi tillit i leverandørmarkedet.

Gode relasjoner med våre leverandører oppnår vi ved ærlighet og utøvelse av god forretningsskikk.

Vi har fokus på likebehandling, gjennomsiktighet, åpenhet og etterprøvbarhet. Vi opptrer upartisk i alle forretningsforhold.

I våre prosesser skal det settes av tilstrekkelig tid til å sikre god gjennomføring for oss og for leverandører.

## Fortrolig saksbehandling

Vi skal aktivt hindre at konfidensiell informasjon kommer uvedkommende i hende.

## Habilitet

Det skal foretas en habilitetsvurdering av den enkelte deltaker i hvert prosjekt. Ved tvil om habilitet skal dette tas opp med seksjonssjef eller avdelingsdirektør.

## Særlige regler for AKR

## Gaver og personlige fordeler

Vi kan ikke ta imot gaver og personlige fordeler fra leverandører.

Enkel bevertning i forbindelse med møter og faglige arrangementer anses ikke som en gave. Ei heller en blomsterbukett (eller lignende) ved avholdt foredrag (eller lignende) på arrangement.

## Personlige kjøp

Våre avtaler skal ikke brukes privat.

# Utvalgte generelle regler for ansatte i staten/DFØ

[Etiske regler for statstjenesten](https://www.regjeringen.no/contentassets/6febadef60054700aadd61535e979198/no/pdfs/etiske_retningslinjer_rev_2017.pdf)

[Statens personalhåndbok](https://lovdata.no/dokument/SPH/sph-2021)

[Statsansatteloven](https://lovdata.no/dokument/NL/lov/2017-06-16-67)
[Personalreglement DFØ](https://intranett.dfo.no/tilsetningsreglement#a069b285eb77e1d28a87bc20c702b841e)